ΓΡΑΠΤΗ ΕΡΩΤΗΣΗ P-2850/00

υποβολή: Sylvia-Yvonne Kaufmann (GUE/NGL) προς την Επιτροπή

(4 Σεπτεμβρίου 2000)

Θέμα: Η κατάσταση στις τουρκικές φυλακές

Γνωρίζει η Επιτροπή την κατάσταση των κρατουμένων στις φυλακές της Buca και την τύχη του κ. Ali Aslan, του οποίου η ζωή κινδυνεύει, ως αποτέλεσμα των βασανιστηρίων πουπέστη από την αστυνομία;

Ποια απο τα κριτήρια της Κοπεγχάγης θεωρεί η Επιτροπή ότι έχει εκπληρώσει η Τουρκία μέχρι σήμερα;

Πώς κρίνει η Επιτροπή, από αυτή την άποψη, την κατάσταση που επικρατεί στις τουρκικές φυλακές;

Απάντηση του κ. Verheugen εξ ονόματος της Επιτροπής

(26 Σεπτεμβρίου 2000)

Η Επιτροπή γνωρίζει τα περιστατικά που συνέβησαν τελευταία στις τουρκικές φυλακές και ανησυχεί βαθύτατα για τη σοβαρότητα των γεγονότων που έχουν αναφερθεί. Όσον αφορά τη συγκεκριμένη περίπτωση που αναφέρει το Αξιότιμο Μέλος του Κοινοβουλίου, η Επιτροπή έχει λάβει τις ακόλουθες πληροφορίες.

Στις 26 Ιουλίου 2000, μετά την ανακάλυψη σήραγγας, οι δυνάμεις ασφαλείας προέβησαν σε μαζική επέμβαση στη φυλακή της Bergama. Οι βίαιες συγκρούσεις μεταξύ των δυνάμεων ασφαλείας και των φυλακισμένων διήρκεσαν τέσσερις ημέρες και τερματίστηκαν μόνο με τη μεταφορά 77 κρατουμένων και καταδίκων (εξαιρουμένων των κρατουμένων και καταδίκων στο πλαίσιοποθέσεων που αφορούν το Εργατικό Κόμμα του Κουρδιστάν PKK) στη φυλακή της Buca. Οι μεταφερθέντες φυλακισμένοι δήλωσαν ότι είχαν κακοποιηθεί και ξυλοκοπηθεί κατά τη μεταφορά και μετά την άφιξή τους στη φυλακή της Buca. Σύμφωνα με όσα αναφέρθηκαν από τον δικηγορικό σύλλογο της Σμύρνης, πολυάριθμοι κρατούμενοι, συμπεριλαμβανομένου του κ. Aslan που ανέφερε το Αξιότιμο Μέλος του Κοινοβουλίου, έφεραν πράγματι ίχνη ξυλοδαρμού στο κεφάλι και στο σώμα. Απ'ό,τι φαίνεται τρεις φυλακισμένοι ξυλοκοπήθηκαν περισσότερο από τους άλλους και ένας από αυτούς έφερε κάταγμα στην κάτω γνάθο. Το Ίδρυμα Ανθρωπίνων Δικαιωμάτων της Τουρκίας επιβεβαίωσε με τη σειρά του ότι οι συνθήκεςγείας επτά φυλακισμένων (μεταξύ των οποίων και ο Ali Aslan) ήταν σοβαρές. Μέχρι στιγμής, δεν έχουν γίνει επίσημες δηλώσεις ούτε έχουν διαταχθεί ανακρίσεις σχετικά με τα περιστατικά αυτά.

Όσον αφορά τους όρους προσχώρησης στην Κοινότητα, η Επιτροπή επιβεβαίωσε στην περιοδική της έκθεση του 1999 ότι η Τουρκία δεν πληροί τα γνωστά πολιτικά κριτήρια της Κοπεγχάγης.

Όσον αφορά τις συνθήκες κράτησης στις τουρκικές φυλακές, η κατάσταση εξακολουθεί να είναι ανησυχητική, λόγω τηςπερπληρότητας των φυλακών και της έλλειψης ιατρικής πρόνοιας που εξακολουθούν να αποτελούν σοβαρό πρόβλημα, καθώς και λόγω των βίαιων συγκρούσεων μεταξύ των κρατουμένων και των δυνάμεων ασφαλείας, των εξεγέρσεων και της σύλληψης ομήρων. Ωστόσο, πρέπει να σημειωθεί ότι οι αρχές ξεκινούν επί του παρόντος μεταρρύθμιση ολόκληρου του σωφρονιστικού συστήματος.

Τον Ιούλιο του 2000, μία αντιπροσωπεία της Επιτροπής του Συμβουλίου της Ευρώπης για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας (ΕΠΒ) πραγματοποίησε επίσκεψη εννέα ημερών στην Τουρκία. Ένας από τους κυριότερους σκοπούς της επίσκεψης ήταν να εξεταστούν τα μέτρα των τουρκικών αρχών για τη δημιουργία μικρότερων κελλιών για τους φυλακισμένους και, ειδικότερα, το σχέδιο τύπου F. Η αντιπροσωπεία της ΕΠΒ εξέτασε επίσης τη μεταχείριση των ατόμων που συλλαμβάνονται από την αστυνομία.